Hvit elefant (uttrykk)

Hvit elefant er et uttrykk for en dyr gjenstand som en eier har vanskeligheter med å kvitte seg med, og som koster mer i drift og vedlikehold enn den klarer å innbringe i form av inntekter eller nytte. Innenfor bistandssammenheng blir uttrykket brukt som betegnelse for et negativt eller mislykket bistandsprosjekt. Finansiering av store og kostbare infrastrukturprosjekter gjennom gavebistand er lite tilpasset lokale forhold, med kostnader til drift og vedlikehold som mottakerlandene ikke er i stand til å takle økonomisk. Dette fører til at investeringene ikke er bærekraftige, og at man ikke har oppnådd de resultater man i utgangspunktet har ønsket. 

Uttrykket stammer fra de hvite elefanter i Sørøst-Asia, som ble sett på som hellige dyr og hverken kunne settes til arbeid eller drepes. Konger i Siam (dagens Thailand) gav for eksempel bort hvite elefanter i «gave» til sine fiender i et forsøk på å ruinere mottakeren gjennom sine kostnader tilknyttet til disse.Oppslag om «White elephant» hos Oxford Dictionaries  (Besøkt 18. januar 2015) Seniorforsker Tina Søreide ved Chr. Michelsens Institutt uttalte i et intervju med Aftenposten i august 2013 at bistandsbransjen generelt bruker intern sjargong, hvor uttrykket «hvite elefanter» blir trukket frem, både for å skjule kritikkverdige forhold, men også i frykt for å tråkke andre på tærne.Aftenposten.no – Mener bistandsbransjen bruker intern sjargong til å skjule kritikk (Av Christine Spersrud Haug. Publisert 2. august 2013, besøkt 18. januar 2015)

Teknisk Ukeblad publiserte i januar 2015 en artikkel om 12 vannkraftverk som endret verden, hvor Ingademningens tredje utbygging i Den demokratiske republikken Kongo ble presentert som Afrikas neste hvite elefant av interesseorganisasjonen International Rivers.TU.no – 12 megadammer som endret verden  (Av Per-Ivar Nikolaisen. Publisert 17. januar 2015, besøkt 18. januar 2015)

 Se også 
 Hvite elefanter
 Elefanten i rommet

 Referanser 

 Eksterne lenker 
 Oppslag om «Hvit elefant» hos BistandsWiki hos Bistandsaktuelt

Kategori:Ord og uttrykk
Kategori:Utviklingshjelp